«Venkon Group» MChJ ga bank sirini tashkil etuvchi maʼlumotlarni onlayn tartibida taqdim etish boʻyicha
OMMAVIY OFERTA
Toshkent sh.						                       «__» _____ 2026 y.
«Biznesni Rivojlantirish banki» ATB (bundan keyin «Bank» deb ataluvchi) nomidan __.__.2026 yildagi Ishonchnomaga asosan ish yurituvchi Boshqaruv Raisi oʻrinbosari Voxidov O.R. bir tomondan, va Oʻzbekiston Respublikasining Fuqarolik kodeksi 369 moddasiga muvofiq mazkur ommaviy ofertani hech qanday shartlar, istisnolar va izohotlarsiz qabul qilgan (akseptlagan) va «Biznesni rivojlantirish banki» ATB bilan bankda Yuridik shaxs va yakka tartibdagi tadbirkorlarga kompleks bank xizmatlari koʻrsatish boʻyicha Kelishuv tuzgan yuridik shaxs yoki yakka tartibdagi tadbirkor (bundan keyin «Mijoz» deb ataluvchi), birgalikda esa «Tomonlar» deb ataluvchilar, Oʻzbekiston Respublikasining Fuqarolik kodeksining 353-358, 369 va boshqa normalariga (meʼyorlariga), Oʻzbekiston Respublikasining «Bank siri toʻgʻrisida»gi Qonuniga asoslangan holda «Venkon Group» MChJ ga bank sirini tashkil etuvchi maʼlumotlarni onlayn tartibida taqdim etish boʻyicha mazkur Ommaviy ofertani tuzdilar.
I. ATAMA VA TAʼRIFLAR
«ABS» – «Biznesni Rivojlantirish banki» ATBning avtomatlashtirilgan bank tizimi;
«DiBank» – hujjatlarni «Biznesni Rivojlantirish banki» ATBga joʻnatish va undan hujjatlarni bevosita hisobga olish tizimlaridan («1C:Buxgalteriya», «Didox») olish imkonini beruvchi servis;
BS maʼlumotlari – Oʻzbekiston Respublikasining «Bank siri toʻgʻrisida»gi Qonuniga muvofiq bank sirini tashkil etuvchi maʼlumotlar;
ERI (elektron raqamli imzo) – elektron hujjatdagi mazkur elektron hujjat axborotini elektron raqamli imzoning yopiq kalitidan foydalangan holda maxsus oʻzgarishlar natijasida hosil qilingan hamda elektron raqamli imzoning ochiq kaliti yordamida elektron hujjatdagi axborot buzib koʻrsatilmayotganligini aniqlash va elektron raqamli imzo kalitining egasini identifikatsiya qilish imkonini beradigan imzo. Mijoz tomonidan ERIdan foydalangan holda elektron aloqa kanallari orqali amalga oshirilgan barcha harakatlar nizolashishiga qoʻl qoʻyilmaydi va Mijoz tomonidan shaxsan amalga oshirilgan deb tan olinadi, hamda Mijoz uchun qogʻoz hujjatga qoʻlda shaxsan qoʻyilgan imzo bilan bir xil yuridik oqibatlarni keltirib chiqaradi.
Mazkur Ommaviy ofertada taʼriflanmagan atama va taʼriflar, amaldagi qonunchilik bilan oʻrnatilgan tartibda, ularning soʻzma-soʻz (tom) maʼnosi va jumlaning matndagi maʼnosi (kontekstidan) kelib chiqqan holdagi talqinida qoʻllaniladi.
II. OMMAVIY OFERTA PREDMETI
2.1. Ushbu bilan Mijoz tomonidan foydalaniladigan ABS va DiBank hisob (hisobga olish) tizimlarida bank operatsiyalarini bevosita ravishda amalga oshirishi uchun, Mijoz Bank tomonidan BS maʼlumotlarini elektron aloqa kanallari orqali «Venkon Group» MChJ ga taqdim etishiga oʻz roziligini bildiradi.
2.2. Mijozga bank operatsiyalarini u tomonidan foydalaniladigan ABS va DiBank hisob tizimlaridan bevosita amalga oshirish imkoniyatini yaratib berilishi Bank tomonidan tariflanmaydi va hech qanday pul mablagʻlari toʻlanishini nazarda tutmaydi.




III. OMMAVIY OFERTANI TUZISH TARTIBI
(Ommaviy oferta aksepti)
3.1. Mazkur Oferta matnining Bankning Internet tarmogʻidagi www.brb.uz saytida chop etilishi (joylashtirilishi) mazkur Ommaviy ofertani akseptlash uchun barcha Mijozlarga yoʻllangan ommaviy taklifi (oferta) hisoblanadi.
3.2. Oʻzbekiston Respublikasi Fuqarolik kodeksining 370-moddasiga muvofiq, mazkur Ommaviy oferta aksepti uni Mijoz tomonidan ERI yordamida imzolanishi yoʻli bilan amalga oshiriladi.
3.3. Mazkur Ommaviy ofertaning Mijoz tomonidan akseptlanishi (tasdiqlanishi) quyidagilarni anglatadi:
1. Mijoz tomonidan mazkur Ommaviy ofertaning 3.5. bandida keltirilgan tartibda akseptdan voz kechilgunga qadar «Venkon Group» MChJga BS maʼlumotlari taqdim etilishiga Bankka boʻlgan topshirigʻini;
1. Mijoz tomonidan mazkur Ommaviy ofertaning 3.5. bandida keltirilgan tartibda akseptdan voz kechilgunga qadar «Venkon Group» MChJga BS maʼlumotlari oshkor etilishi bilan bogʻliq bank siri toʻgʻrisidagi qonunchilik buzilishi boʻyicha Bank javobgarlikka ega emas.
3.4. Oʻzbekiston Respublikasining elektron hujjat aylanishiga doir qonunchiligiga asoslangan holda, Tomonlar akseptlangan mazkur Ommaviy ofertani qogʻoz hujjatdagi shartnoma bilan tenglashtiradilar va bunga rozilar, hamda u bilan bir xil yuridik kuchga ega ekanligini, va ushbu Ommaviy oferta hujjatlar muhr bilan tasdiqlanishi va/yoki Tomonlar shaxsan qoʻlda imzo qoʻyishlari shart emasligini tasdiqlaydilar.
3.5. Mijoz Bankka qogʻoz shaklidagi tegishli yozma ariza yuborish orqali mazkur Ommaviy ofertaning amalga oshirilgan akseptidan voz kechish huquqiga ega (haqli).
3.6. Bank quyidagi huquqlarga ega:
3.6.1. quyidagi hollarda mazkur Ommaviy oferta akseptini rad etish:
1. Ommaviy ofertani tuzishdan maqsad jinoiy yoʻl bilan topilgan daromadlarni legallashtirish yoki terrorizmni moliyalashtirish ekanligiga shubha (gumon) mavjud boʻlganda;
1. Bankda aksept paytiga texnik yoki boshqa imkoniyatlar mavjud boʻlmaganida;
1. shuningdek Oʻzbekiston Respublikasi qonunchiligi bilan nazarda tutilgan boshqa sabablarga koʻra.
3.6.2. Mijozlarni va boshqa shaxslarni avvaldan xabardor qilmagan holda mazkur Ommaviy ofertaga bir taraflama tartibda oʻzgartirishlar kiritish. Bankning barcha oʻzgartirishlari Bankning www.brb.uz saytida chop etiladi (joylashtiriladi) va ular Bankning www.brb.uz saytida joylashtirilgan paytdan boshlab kuchga kiradi.
IV. TOMONLARNING JAVOBGARLIGI VA NIZOLARNI HAL ETISH TARTIBI
4.1. Ushbu Shartnoma boʻyicha Tomonlar oʻz majburiyatlarini bajarmagan yoki lozim darajada bajarmagan taqdirda, shartlarni buzgan Tomon amaldagi qonunchilikda belgilangan tartibda javobgarlikka ega boʻladi.
4.2. Tomonlar mazkur Shartnoma boʻyicha oʻz majburiyatlarni toʻliq yoki qisman bajarilmaganligi uchun, agar majburiyatlarning bajarilmasligi suv toshqini, zilzila va boshqa tabiiy ofatlar, embargo, urush yoki harbiy harakatlar, Oʻzbekiston Respublikasining davlat organlari tomonidan qabul qilingan va tomonlarning Shartnoma boʻyicha oʻz majburiyatlarini bajarishiga toʻsqinlik qiluvchi qarorlar va boshqa meʼyoriy hujjatlar singari mazkur Shartnoma tuzilgandan keyin yuzaga kelgan holatlar, shuningdek, har ikki tarafning irodasiga bogʻliq boʻlmagan boshqa holatlar (elektr energiyasining mavjud emasligi, stansiyalar oraligʻidagi aloqa uzilishlari va Internet tarmogʻi provayderlarining aybi bilan telekommunikatsiya aloqasining yoʻqligi va h.k.) natijasida yuzaga kelgan boʻlsa, Tomonlarning hech qaysi biri javobgarlikka ega boʻlmaydi.
4.3. Tomonlar yuzaga kelgan nizo va kelishmovchiliklar boʻyicha muzokara yoʻli bilan kelishuvga erisha olmasalar, mazkur Ommaviy ofertadan kelib chiqishi mumkin boʻlgan yoki kelib chiqqan nizo, kelishmovchiliklar, talablar yoki daʼvolar daʼvogarning ixtiyoriga koʻra Oʻzbekiston Respublikasining Toshkent tumanlararo iqtisodiy sudida hal qilinadi.
V. OMMAVIY OFERTANING AMAL QILISH MUDDATI
5.1. Mazkur ommaviy ofertaning amal qilish muddati cheklanmagan.
5.2. Mazkur Ommaviy ofertaning amal qilishi Bank tomonidan uning oʻz ixtiyoriga koʻra istalgan vaqtda Bankning www.brb.uz saytida tegishli xabarnomani eʼlon qilish (joylashtirish) orqali toʻxtatib turilishi yoki toʻxtatilishi mumkin.
VI. BOSHQA SHARTLAR
6.1. Agar ushbu Ommaviy ofertaning qaysidir qoidasi (bandi) Oʻzbekiston Respublikasining amaldagi qonunchiligiga muvofiq noqonuniy va/yoki haqiqiy boʻlmay qolgan holatda, bunday qoida (band) Tomonlar oʻrtasidagi munosabatlarda qoʻllanilmaydi va Ommaviy ofertada mavjud dastlabki maqsadlarga maksimal mos keluvchi yangi qoida (band) bilan almashtiriladi. Ommaviy ofertaning qolgan qoidalari toʻliq kuchini va haqiqiyligini saqlab qoladi.
6.2. Ushbu Ommaviy ofertada nazarda tutilmagan barcha holatlarda Tomonlar Oʻzbekiston Respublikasining amaldagi qonunchiligiga muvofiq amal qiladilar.
6.3. Ushbu Ommaviy oferta oʻzbek tilida ishlab chiqilgan va eʼlon qilingan.
VII. «Biznesni rivojlantirish banki» ATB MANZILI VA REKVIZITLARI
«Biznesni rivojlantirish banki» ATB
Toshkent sh., Shayhontohur tumani, Navoiy ko’chasi, 18A uy.
MFO: 01037
STIR: 206916313
Tel.: (78)150-00-55 

